દેશનું ભવિષ્ય જેમના ભવિષ્ય સાથે સંકળાયેલું હોય તેવા બાળકોની જ્ઞાનસંપદાની ગરીબાઇ દુનિયાના ચૌટે ચર્ચાય ત્યારે પણ તમે સુંદર સપનાંની હકીકતો મૂક્યાં કરો તે શાહુડી જેવું કામ છે. ગુજરાતમાં શિક્ષણ ગુણવત્તા સુધારવા દાયકાઓથી સરકારી પ્રયાસો ચાલતાં તો રહે છે પણ દળીદળીને ઢાંકણીમાં નાંખવા જેવું કામ છે તે તેમની જ ગુણોત્સવ સમીક્ષામાં બહાર આવતાં તથ્યો છે. જેમાં નબળાં પરિણામ ધરાવતી શાળાઓને બંધ કરવા જેવો હંગામી ઉપાય તેમાં કારગર નીવડે કે કંઇ બીજું, સાચો ઉકેલ શો હોઇ શકે તે શોધવામાં સરકાર ને શિક્ષણક્ષેત્રના માંધાતાઓની મોતિયાદ્રષ્ટિ ઉતરે તો કંઇ નીપજે. બાકી તો પછીના કોઇ આવા રીપોર્ટમાં બીજાથી પહેલે નંબરે ન આવી જવાય તેની ચિંતા કોઇ કરે તો સારું…